projecte-aina/catalan_government_crawling huggingface dataset:
El Ministeri d'Agricultura, Alimentació i Medi Ambient, mitjançant l'Ordre AAA/1053/2012 de 16 de maig de 2012 (BOE 121 de 21 de maig), ha designat el Centre de Mecanització Agrària del Departament d'Agricultura, Ramaderia, Pesca i Alimentació (DARP) com a Laboratori Nacional de Referència d'Inspeccions d'Equips d'Aplicació de Productes Fitosanitaris, amb funcions d'harmonització i contrast dels mètodes i tècniques d'inspecció i amb l'encàrrec de realitzar anàlisis o assaigs amb finalitat arbitral o d'altra mena que se li encomanin
Ja estan oferts els Cursos d'Inspectors i Directors Tècnics d'ITEAF, en diferents Universitats de l'Estat.
S'ha actualitzat la llista d'estacions ITEAF autoritzades per CCAA, [PDF, 53,1KB]
S'ha actualitzat la informació de la pàgina de documentació tècnica.
S'han actualitzat les plantilles de calibratge dels manòmetres i provetes.
S'han incorporat documents en relació amb el seguiment i control de les Estacions ITEAF
La inspecció dels equips d'aplicació de productes fitosanitaris (EAPF) està regulada per l' ORDRE ARP/372/2015, de 18 de desembre i el Reial Decret (RD) 1702/2011, de 18 de novembre, modificada per l' ORDRE ARP/111/2019, de 28 de maig, i d'acord amb l'establert a l'article 8 i l'annex II de la Directiva 2009/128/CE, de 21 d'octubre, per la qual s'estableix un marc d'actuació comunitari per aconseguir un ús sostenible dels plaguicides.
Els EAPF abans de procedir a la seva inspecció periòdica han d'estar registrats al Registre Oficial de Maquinària Agrícola (ROMA), d'acord amb el RD 1013/2009, de 19 de juny, i modificat pel RD 346/2012, de 10 de febrer.
L'objectiu de la inspecció periòdica dels EAPF és avaluar l'estat i funcionament de l'equip d'aplicació de fitosanitaris, per aconseguir una correcta aplicació fitosanitària en els conreus agrícoles.
Amb la inspecció es vol assegurar que l'equip de tractaments fitosanitaris, com a màquina agrícola, compleixi amb tota la normativa de seguretat envers l'operador i amb la normativa mediambiental, a fi i efecte de protegir tant a l'aplicador com a l'entorn agrícola.
Des de finals del 2016, tots els EAPF han d'estar inspeccionats, d'acord amb el que també estableix la Directiva.
Les inspeccions les duran a terme les Estacions d'Inspecció Tècnica d'Equips d'Aplicació de Fitosanitaris (ITEAF), prèviament autoritzades pels òrgans competents de les comunitats autònomes.
En la modificació de l'ordre d'inspeccions s'estableix que els equips d'aplicació instal·lats en aeronaus han de passar la inspecció anualment.
Atès l'estat d'alerta decretat per fer front al coronavirus SARS-CoV-2, es va suspendre, de manera excepcional, l'obligació de passar les inspeccions periòdiques als equips d'aplicació de productes fitosanitaris (EAPF) establertes en el RD 1702/2011, de 18 de novembre.
En l'article 9 del RD 537/2020, de 22 de maig, pel qual és pròrroga de l'estat d'alarma declarat pel RD 463/2020, estableix que, amb efectes des de l'1 de juny de 2020, el còmput de terminis administratius que haguessin estat suspesos es reprendran.
Per tant, tot el temps que ha estat suspès el termini de vigència de la inspecció anterior durant l'estat d'alarma, es suma a partir de l'1 de juny.
Això significa, si la data en la que s'anava a produir la caducitat de la inspecció es trobava entre el 14 de març i l'1 de juny, la nova data de caducitat resultant és la de sumar a l'1 de juny, el nombre de dies naturals transcorreguts entre el 14 de març i la data en la que s'hagués produït la caducitat de no haver-se suspès els terminis de prescripció i caducitat.
Si desitgeu més informació pel que fa al ROMA o a les inspeccions dels EAPF, podeu consultar la web: http://agricultura.gencat.cat/ a l'apartat Agricultura i també a l'apartat Àmbits, Maquinària agrícola i mecanització.
D'acord amb la normativa vigent, totes les estacions ITEAF disposen d'unitats mòbils d'inspecció per a desplaçar-se i realitzar les inspeccions dels equips d'aplicació de fitosanitaris.
Des de l'any 1999 el DARP mitjançant el Centre de Mecanització Agrària pertany a ENTAM.
L'objectiu d'ENTAM és el d'establir i reconèixer assaigs de màquines agrícoles i els seus components en els aspectes de funcionament, seguretat i protecció del medi ambient.
Els assaigs es realitzen d'acord amb les normes tècniques: EN ISO 4654-6:2010 i EN ISO 16119:2013.
Per part del grup tècnic de maquinària de tractaments fitosanitaris, en el qual participa el CMA, s'han elaborat les instruccions tècniques per a l'assaig de polvoritzadors i s'ha promogut el procediment de reconeixement per part dels diferents països membres.
Per a qualsevol consulta sobre el tema adreçar-se a Francesc Solanelles ( [EMAIL] ).
El Centre de Mecanització Agrària del DARP va realitzar assajos d'acreditació d'equips d'aplicació de fitosanitaris per a la seva inclusió en el Pla Renove, durant els anys 2008 i 2009
Els assajos es van realitzar d'acord amb el procediment establert conjuntament pels centres i laboratoris d'assaig de les diferents Comunitats Autònomes amb el consens de les principals associacions de fabricants de maquinària agrícola i altres organitzacions del sector.
L'acció de control de característiques que porta a terme el Centre de Mecanització Agrària (CMA), es basa en l'Ordre ARP/319/2006, de 22 de juny per la qual s'estableixen actuacions de control de característiques de la maquinària i el material agrícola i forestal (DOGC núm. 4665, 29.06.2006, pàg.
El control de característiques es basa en la realització de diferents assaigs normalitzats (ISO, UNE) a sol·licitud de fabricants i importadors de les màquines i materials citats a continuació:
Equips de tractaments fitosanitaris (polvoritzadors per a conreus baixos, polvoritzadors per arboricultura i broquets)
Maquinària per a la recol·lecció de fruita
Maquinària d'extinció d'incendis forestals (màquines remolcades per tractor, grups autònoms, equips portàtils dotats d'un grup motobomba i mànegues, equips de motxilla)
D'acord amb els resultats obtinguts, el CMA certifica, en els casos que correspongui, que els equips inclosos en el programa s'ajusten als condicionants tècnics establerts per la disposició legal esmentada.
Als equips certificats se'ls col·loca una etiqueta identificativa.
L'import d'un assaig està regulat per l' ORDRE AAR/403/2008, de 25 d'agost, per la qual s'aproven els preus públics del Centre de Mecanització Agrària i els centres i les escoles de capacitació agrària.
Per a sol·licitar l'assaig de característiques d'una màquina o material agrícola cal omplir el següent imprès i enviar-lo a l'adreça: [EMAIL]
de 25 d'agost, per la qual s'aproven els preus públics del Centre de Mecanització Agrària, de l'Escola de Capacitació Nauticopesquera de Catalunya, i dels centres i escoles de Capacitació Agrària.
El Centre de Mecanització Agrària (CMA), ubicat a Lleida, pertany a la Direcció General d'Agricultura i Ramaderia del Departament d'Agricultura, Ramaderia, Pesca i Alimentació.
És una unitat tecnològica - administrativa, que desenvolupa la seva tasca en el sector de la maquinària agrícola des de fa més de 25 anys.
Entre els seus objectius sempre han estat presents les accions per millorar la capacitat de treball de les màquines agrícoles, garantir la seguretat dels operadors i reduir els efectes de la maquinària en el medi agrícola.
Aquestes accions s'han desenvolupat mitjançant el treball conjunt amb les Universitats, els centres de recerca, les administracions públiques i el sector de la maquinària agrícola, la qual cosa ha facilitat aquest procés de millora constant que permet donar resposta a les necessitats de l'agricultura moderna.
Comercialització és qualsevol acte que suposi l'entrega a tercers, a títol onerós o gratuït, d'organismes modificats genèticament o de productes que en continguin.
No es considera comercialització el subministrament d'organismes modificats genèticament per a activitats regulades per la Directiva 2009/41/CE del Parlament europeu i del Consell, de 6 de maig de 2009, relativa a la utilització confinada de microorganismes modificats genèticament, incloses les col·leccions de cultius, ni el subministrament d'organismes modificats genèticament per utilitzar-los exclusivament en alliberaments voluntaris amb finalitat diferent de la seva comercialització que compleixin els requisits pels quals han estat autoritzats.
L'autorització de les activitats comercials amb OMG (cultiu comercial d'OMG autoritzats o comercialització de productes que són o contenen OMG), correspon als òrgans competents dels estats membres després de fer una tramitació comunitària.
En aquest sentit, per sol·licitar l'autorització d'activitats comercials a través de l'Estat espanyol, s'ha de fer a través del Consell Interministerial d'OMG, òrgan competent de l'Administració General de l'Estat.
Al respecte d'aquestes activitats, la Generalitat de Catalunya només té la competència per a la vigilància i control, de les activitats comercials que s'autoritzen la Unió Europea (UE) de forma comunitària, tant per al cultiu com per a la comercialització de productes modificats genèticament autoritzats, tal i com estableix la Llei 9/2003, de 25 d'abril i el Decret 62/2015, de 28 d'abril.
D'acord amb aquest Decret, la Generalitat de Catalunya assumeix la competència de coordinació de la vigilància i control, a través de la Comissió Catalana de Bioseguretat, òrgan col·legiat i competent català.
La vigilància i control d'OMG a Catalunya es realitza mitjançant inspeccions a diversos punts de la cadena de producció de pinsos i aliments per comprovar el compliment de la normativa establerta a la UE sobre presència accidental d'OMG, traçabilitat i etiquetatge, dels productes modificats genèticament i convencionals (Reglaments 1829/2003 i 1830/2003).
Les inspeccions es realitzen en el marc dels Plans de Vigilància i Control dels cultius, els pinsos i els productes comercialitzats per a alimentació humana, que estableixen diferents departaments de la Generalitat de Catalunya i que inclouen el control documental i mostreig:
Es pot ampliar la informació al respecte de les competències, funcions, així com de les activitats amb OMG que es fan a Catalunya i els resultats dels controls que realitza la Generalitat de Catalunya al següent enllaç
Agència Catalana de Seguretat Alimentaria (AGSA).
És qualsevol introducció deliberada al medi ambient d'un OMG o d'una combinació d'OMG, per a la qual no s'emprin mesures específiques de confinament per tal de limitar el contacte amb el conjunt de la població i amb el medi ambient i proporcionar-los un elevat nivell de seguretat.
Fa referència als assajos de camp amb OMG que no estan autoritzats comercialment.
El règim jurídic i procediments d'autorització dels alliberaments voluntaris amb organismes vegetals modificats genèticament amb finalitats diferents de la seva comercialització queda establert en l'article 10 del Decret 62/2015, en el Capítol II del Títol II de la Llei 9/2003, i en el Capítol II del Títol II del Reial Decret 178/2004.
Les persones físiques o jurídiques que vulguin realitzar una introducció al medi ambient, amb finalitat diferent de la comercialització, d'un OMG o d'una combinació d'OMG han de sol·licitar l'autorització per a l'exercici de l'activitat a l'òrgan competent.
Per tal de facilitar la tasca dels notificadors per a la presentació de les sol·licituds, quan siguin assajos amb plantes, a l'administració, la Comissió Nacional de Bioseguretat juntament amb les comunitats autònomes, han elaborat una guia pràctica que es pot descarregar.
Les activitats que consisteixin en assajos clínics de medicaments es consideraran també com alliberaments voluntaris sense finalitat comercial.
La competència per autoritzar aquestes activitats recau en el Consell Interministerial d'OMG (CIOMG), òrgan competent de l'Administració General de l'Estat.
Per presentar una sol·licitud a la Comissió Catalana de Bioseguretat.
Qualsevol activitat per la qual es modifiquen genèticament uns organismes o per la qual aquests OMG es cultiven, emmagatzemen, utilitzen, transporten, destrueixen o eliminen, emprant mesures específiques de confinament per tal de limitar el contacte amb el conjunt de la població i el medi ambient, i proporcionar-los un elevat nivell de seguretat.
El règim jurídic i procediments d'autorització de la utilització confinada d'OMG queda establert en l'article 9 del Decret 62/2015, en el Capítol I del Títol II de la Llei 9/2003, i en el Capítol I del Títol II del Reial Decret 178/2004.
Les activitats d'utilització confinada es classifiquen segons el tipus risc en (article 12 del Reial decret 178/2004):
Les persones físiques o jurídiques que vulguin utilitzar per primera vegada instal·lacions específiques o fer activitats d'utilització confinada amb OMG han de presentar una comunicació prèvia (tipus 1 i 2) o sol·licitud (tipus 3 i 4) a l'òrgan competent.
Per tal de facilitar la tasca dels notificadors per a la presentació de les comunicacions i sol·licituds d'utilització confinada amb OMG a l'administració, la Comissió Nacional de Bioseguretat, juntament amb les comunitats autònomes, ha elaborat una guia pràctica que es pot descarregar
Per presentar una comunicació prèvia (tipus 1 i 2) o sol·licitud (tipus 3 i 4) a la Comissió Catalana de Bioseguretat.
Documentació relacionada amb les ponències presentades en el marc de les jornades de producció integrada
Eliseu Muní.Expresident del Consell Català de la Producció Integrada.
Cap del Servei d'Ajuts a la Sostenibilidad Agrària.
Cap del Centre de Mecanització Agrària.
Santiago Álvarez, tècnic de Producció Integrada del Departament d'Agricultura
Francesc Miret, coordinador de Producció Integrada del Departament d'Agricultura
Teodora Tornos, biòloga del Servei de Sanitat Vegetal.
Pilar Ricart, cap del Servei d'Ajuts a la Sostenibilitat Agrària.
Mercè Falguera (Consell Català de la Producció Integrada) | VII Jornada de producció integrada (Lleida, 10 d'abril de 2014)
Santiago Álvarez (Dept. d'Agricultura) | VII Jornada de producció integrada (Lleida, 10 d'abril de 2014)
Maite Ros (Consell Català de la Producció Integrada) | VII Jornada de producció integrada (Lleida, 10 d'abril de 2014)
Francesc Ferrer | VII Jornada de producció integrada (Lleida, 10 d'abril de 2014)
Francesc Miret (Dept. d'Agricultura) | VII Jornada de producció integrada (Lleida, 10 d'abril de 2014)
Reduir la contaminació d'aigües i sòls, fomentar la biodiversitat i millorar l'eficiència dels recursos naturals, donant suport a l'adopció de metodologies de producció vegetal que utilitzin al màxim els recursos i mecanismes de producció naturals per tal d'assegurar, a llarg termini, una agricultura sostenible i la protecció dels recursos naturals.
Disposar d'una superfície mínima on s'ha de dur a terme l'actuació d'1 hectàrea per a tots els cultius, excepte per als cultius hortícoles, que serà de 0,5 hectàrees.
Estar inscrit en el Registre de Productors de Producció Integrada amb la totalitat de la superfície acollida a l'ajut i complir les obligacions que se'n deriven.
La sol·licitud d'inscripció al Consell Català de la Producció Integrada (CCPI) s'haurà d'haver realitzat abans del 10 de juliol de l'any en què se sol·licita l'ajut.
S'estableixen els ajuts per hectàrea, any i tipus d'actuació següents:
En aquest apartat trobareu informació sobre les Normes tècniques, els quaderns d'explotació i altres aspectes relatius a la Producció Integrada dins del marc de l'Estat Espanyol.
En aquesta pàgina web trobareu estadístiques, logotips i altres informacions d'interès rellevant.
A continuació recollim algunes experiències sobre la Producció Integrada, realitzades a zones productores de fruites i hortalisses d'Europa
En aquest apartat tindreu una visió de com s'entén la Producció Integrada en territoris més allunyants del nostre entorn.
En aquesta secció, hi trobareu la normativa de producció integrada aplicable a Catalunya, agrupada segons l' òrgan que l'ha dictada (Estat o Generalitat de Catalunya) i segons la seva relació amb les normes tècniques, ordenada per la data de publicació al Diari Oficial de la Generalitat de Catalunya (DOGC).
També hi trobareu la normativa d' àmbit estatal publicada al Butlletí Oficial de l'Estat (BOE).
En producció integrada, la formació dels operadors i dels tècnics és un pilar fonamental, que permet millorar el rendiment de les explotacions agrícoles.
Gràcies al coneixement, es poden aplicar mesures de reducció de costos amb l'objectiu de millorar la producció final i d'emprar tècniques més innovadores.
Un dels objectius principals de la formació en producció integrada és conèixer la importància de la cura del nostre entorn.
Per a assolir aquest objectiu, cal desenvolupar activitats respectuoses amb el medi ambient i aplicar les millors tècniques disponibles, per tal d'obtenir productes agrícoles de qualitat i sostenibles.
D'altra banda, per adaptar el funcionament de les explotacions i de les empreses agràries al sistema de Producció Integrada, és fonamental tenir uns coneixements bàsics de les tècniques productives, disposar de suficient informació en relació a les normes que regulen aquest sistema de producció, així com conèixer els requisits, les obligacions i els controls que comporta.
També és clau identificar els diferents agents que intervenen en la producció integrada i les tasques i funcions que tenen assignades, per saber a quin interlocutor cal adreçar-se en cada moment.
Els operadors productors, elaboradors i/o importadors han de disposar del Curs bàsic de producció integrada.
El Servei de formació agrària del DARP ofereix aquest curs en la modalitat on line, que es pot fer via RuralCat.
El curs també es pot oferir en la modalitat presencial per part de les organitzacions professionals agràries més representatives, de les cooperatives, així com d'altres institucions i/o entitats privades.
En aquest cas, cal adreçar-se directament a aquests agents del territori, per tal de consultar l'oferta formativa de què disposen.
Els tècnics que assessoren en producció integrada i el personal tècnic de les entitats de control i certificació han de disposar de la formació exigida en la normativa de producció integrada.
Hi ha tres vies per adquirir la formació:
Sol·licitar l'homologació de la formació per al personal tècnic que participi en producció integrada
Per qualsevol dubte, adreceu-vos al Servei d'Ordenació Agrícola, a la Unitat de Producció Integrada del DARP.
Curs de formació per a formadors.
Quan el procés de producció s'ajusta a tots els aspectes que preveu la normativa de producció integrada, i s'hagi obtingut, prèviament, la certificació de tot el procés de producció a través d'una empresa de control i certificació acreditada per la norma EN-45011, el Consell Català de la Producció Integrada autoritza la comercialització dels productes amb una etiqueta identificativa de la denominació o distintiu de garantia "Producció Integrada – Catalunya".
Per l'obtenció d'informació sobre el procediment per a la sol·licitud d'autorització per a la utilització del distintiu de Producció Integrada (Etiquetes), dirigiu-vos a:
Complex la Caparrella núm. 95, edifici Gerència oficina 10
El Consell Català de Producció Integrada (CCPI), edita material de promoció que distribueix a les fires més professionals, com Fruitattraction o Fruitlogistica.
També ha editat un Directori d'Empreses de Qualitat Certificada que inclou una relació dels operadors de Producció Integrada certificats a Catalunya.
El Consell també distribueix material promocional que pot ser sol·licitat mitjançant una sol·licitud formal a aquesta entitat.
El sol·licitant s'haurà de fer càrrec únicament del cost del transport, llevat que ho passi a recollir per la seu del Consell.
per la qual s'aproven les normes tècniques de producció integrada a Catalunya.
L' aplicació de control del material vegetal (CMV) és un instrument que facilita la comunicació entre el Departament d'Agricultura i les empreses proveïdores de material vegetal.
Per accedir i utilitzar aquesta l'aplicació cal compliu els requisits següents:
També podeu sol·licitar una clau d'accés per poder consultar les dades del Registre de Varietats Comercials i del Registre de Varietats Protegides.
El Laboratori d'Agricultura i Sanitat Vegetal de Catalunya és un òrgan adscrit al Departament d'Agricultura, Ramaderia, Pesca i Alimentació, l'àmbit d'actuació del qual abasta el territori de Catalunya, si bé és un servei obert a tothom i a tot l'espai comú de la Unió Europea.
Es constitueix com a una eina tècnica per detectar i controlar les afeccions que poden patir els vegetals així com la presencia de nous patògens i paràsits.
Les tasques que duu a terme el laboratori són:
Les funcions que el laboratori té encomanades són:
Les tècniques més rellevants emprades en els serveis analítics que ofereix el Laboratori són:
• Tècniques serològiques per la detecció de virus (ELISA)
• Tècniques microbiològiques per la detecció de fongs i bacteris
• Tècniques per la detecció de nematodes a partir de terra i de material vegetal
• Tècniques cromatogràfiques per a la identificació de bacteris (Microbilogical Identification System, MIS)
Cal que sigui representativa de l'afecció que es pretén diagnosticar.
En el cas que s'observin diferents símptomes, convé que hi siguin representats.
És convenient no trametre plantes totalment mortes, a menys que s'acompanyin de plantes en diferents graus d'afecció.
Sempre que es pugui, s'enviaran plantes senceres amb arrel.
Es pot optar per dur les mostres directament al laboratori o per enviar-les per transportista.
En qualsevol cas, cal evitar temperatures elevades i canvis sobtats de temperatura (perill de condensacions).
En el cas de fer l'enviament, cal que el lliurament no s'ajorni més de 24 hores i, si és per transportista, s'ha de comunicar el risc que es corre de malmetre la mostra en cas de no observar els requeriments de temperatura i termini de lliurament.
També es pot fer entrega de les mostres a les Oficines de les Seccions Territorials corresponents.
Les dades a adjuntar a les mostres seran les següents:
El laboratori es reserva el dret de rebutjar les mostres per:
Si falta algun dels criteris establerts, el laboratori es posarà en contacte amb el client a fi d'obtenir la informació complementària, proposar una anàlisi amb reserva sobre el resultat o demanar mostra nova.
Si la informació requerida no es pot obtenir, el laboratori refusarà la mostra i informarà al client dels motius.
Totes les taxes a Tràmits gencat
Els temps d'anàlisi són variables i van en funció del nombre d'organismes a determinar i dels mètodes que s'hagin d'utilitzar.
Com a terme mitjà s'hauria d'esperar entre 10 i 20 dies des del lliurament de la mostra al laboratori fins la comunicació de resultats.
Els resultats de les anàlisis de mostres es lliuraran via telemàtica.
El Laboratori només donarà fe de la/es mostra/es analitzada/es.
Per qualsevol mostra que es vulgui analitzar, es recomana utilitzar el model oficial de sol·licitud, que inclou totes les dades necessàries per procedir a la seva anàlisi: (imprès A0872-D01) (per visualitzar el document primerament cal descarregar-lo i guardar-lo)
Dades postals necessàries per incloure a la mostra a enviar:
Laboratori d'Agricultura i Sanitat Vegetal de Catalunya
Campus d'Agrònoms (UdL) – Edifici IRTA 2
Adreça electrònica: [EMAIL] o també: [EMAIL]